[{"text_idx": "#000000", "text": "Googlek ez ditu erakutsiko erabiltzaileen nabigazio-historian oinarritutako iragarkiak"}, {"text_idx": "#000001", "text": "Googlek ez ditu \u201ccookie\u201d-ak erabiliko eta ez ditu zuzendutako iragarkiak erakusteko beste teknologia batekin ordezkatuko; hau da, Googlek ez die beste enpresei eskainiko pertsonen nabigazio-historian oinarritutako iragarkiak erosteko aukera, zeina publizitate digitalaren oinarrietako bat izan da urteetan."}, {"text_idx": "#000002", "text": "Interneteko publizitatearen merkatuaren erdia baino gehiago kontrolatzen duen enpresak \u201ccookie\u201d-n bidez biltzen zuen erabiltzaileen informazio hori. Gailuek web bat bisitatzen duten bakoitzean sortzen dituzten arakatze-artxibo txikiak dira \u201ccookie\u201d-ak, eta Googlek erabiltzaile bakoitzarekin lotu ditzake."}, {"text_idx": "#000003", "text": "Historial horrekin erabiltzaile bakoitzaren interesei buruzko oso profil zehatzak sortzen zituen Googlek. Gero, informazio hori erabiltzen zuen hirugarren konpainiek Google Ads plataformaren bidez erosten zituzten iragarkien eraginkortasuna hobetzeko."}, {"text_idx": "#000004", "text": "Iaz, Googlek iragarri zuen bere nabigatzaile Chromek ez zituela bilduko hirugarrenen \u201ccookie\u201d-ak. Neurri batean konpainiak erabaki hori hartu behar izan du nabigatzaile lehiakide batzuek (Safari edo Firefox, adibidez) jada ez dutelako uzten horrelako jarraipenik egiten, eta, beraz, estrategiak eraginkortasuna galdu duelako."}, {"text_idx": "#000005", "text": "Googlek jakinarazi duenez, ez du funtzio horren ordez banakako segimendua egiteko beste tresnarik erabiliko."}, {"text_idx": "#000006", "text": "Halere, banakako loturarik ez duten interes-taldeetan oinarritutako beste estrategia batzuk probatzen hasi da. Horrek iragarki garrantzitsuak eskaintzeko aukera ematen du, baina pribatutasuna inbaditzeko arrisku txikiagoarekin; esaterako, Kohorteen Ikaskuntza Federatua: interes komunak dituzten pertsonak biltzen ditu, eta taldea eskaintzen du kanpaina baterako helburu gisa, eta ez norbanakoa. Googlek iragarri du estrategia horren bidez, % 95eko eraginkortasuna duen segmentazio-sistema bat lortu duela inbertitutako dolarraren itzuleran, cookietan oinarritutako publizitatearekin alderatuz gero."}, {"text_idx": "#000007", "text": "Hartara, iragarleek pixka bat gehiago ordaindu beharko dute orain lortzen duten inbertsio-itzulera bera lortzeko, baina ez askoz gehiago, eta pribatutasunerako onura nabarmena da."}, {"text_idx": "#000008", "text": "Gure artikuluak zuzenean zure postontzian jaso nahi dituzu?"}, {"text_idx": "#000010", "text": "Zein gaietan zaude interesatuta? Zer nahi duzu lantzea blog honetan?"}, {"text_idx": "#000011", "text": "Iruzkina idatzi nahi baduzu X"}, {"text_idx": "#000012", "text": "Izena eman behar duzu iruzkina idatzi ahal izateko."}, {"text_idx": "#000015", "text": "2024tik aurrera kargagailu bakarra erabiliko da ..."}, {"text_idx": "#000018", "text": "Nola deskargatu Wikipedia Interneterako konexiorik..."}, {"text_idx": "#000019", "text": "Nola bidali irudiak ahalik eta kalitate ..."}]